title: 2013/239/EÚ: Rozhodnutie Rady z  21. mája 2013 , ktorým sa vymenúva estónsky náhradník Výboru regiónov

text:
               28.5.2013

               SK

               Úradný vestník Európskej únie

               L 141/43

         ROZHODNUTIE RADY
   z 21. mája 2013,
   ktorým sa vymenúva estónsky náhradník Výboru regiónov
   (2013/239/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh estónskej vlády,
   keďže:

               (1)

               Rada 22. decembra 2009 prijala rozhodnutie 2009/1014/EÚ (1) a 18. januára 2010 rozhodnutie 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Andresa JAADLU sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               Pán Mihkel JUHKAMI, predseda mestskej rady mesta Rakvere.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 21. mája 2013

            Za Radu

            predseda

         E. GILMORE

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady z  27. novembra 2012 , ktorým sa obnovuje riadiaca rada Európskeho strediska pre rozvoj odborného vzdelávania

text:
               12.12.2012

               SK

               Úradný vestník Európskej únie

               C 382/7

         ROZHODNUTIE RADY
   z 27. novembra 2012,
   ktorým sa obnovuje riadiaca rada Európskeho strediska pre rozvoj odborného vzdelávania
   2012/C 382/06
   RADA EURÓPSKEJ ÚNIE
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na troch kandidátov, ktorých Rade predložila Komisia, pokiaľ ide o zástupcov zamestnávateľských organizácií,
   keďže:

               (1)

               Rada rozhodnutím zo 16. júla 2012 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2012 do 17. septembra 2015. V tomto rozhodnutí však neboli zahrnutí všetci členovia, ktorí sa majú vymenovať,

         ROZHODLA TAKTO:
   Článok 1
   Týmto sa za členov riadiacej rady Európskeho strediska pre rozvoj odborného vzdelávania na zvyšok funkčného obdobia, ktoré trvá do 17. septembra 2015, vymenúvajú:

      ZÁSTUPCOVIA ZAMESTNÁVATEĽSKÝCH ORGANIZÁCIÍ

               Portugalsko

               pani Ana Maria SANTOS GOUVEIA LOPES

               Slovensko

               pán Martin HOŠTÁK

               Spojené kráľovstvo

               pani Kate LING

         Článok 2
   Toto rozhodnutie sa na účely informovania uverejní v Úradnom vestníku Európskej únie.

      V Bruseli 27. novembra 2012

            Za Radu

            predseda

         G. DEMOSTHENOUS

      (1)  Ú. v. ES L 39, 13.2.1975, s. 1.

      (2)  Ú. v. EÚ C 228, 31.7.2012, s. 3.


title: Rozhodnutie Rady (EÚ) 2016/807 z 15. marca 2016 o pozícii, ktorá sa má prijať v mene Európskej únie v Medzinárodnej námornej organizácii (IMO) na 40. zasadnutí Výboru pre uľahčenie, 69. zasadnutí Výboru pre ochranu morského prostredia a 96. zasadnutí Výboru pre námornú bezpečnosť, pokiaľ ide o prijatie zmien Dohovoru o uľahčení medzinárodnej námornej dopravy, prílohy IV k dohovoru MARPOL, predpisov SOLAS II-2/13 a II-2/18, Kódexu pre požiarne bezpečnostné systémy a Kódexu programu rozšírených prehliadok z roku 2011

text:
               21.5.2016

               SK

               Úradný vestník Európskej únie

               L 132/99

         ROZHODNUTIE RADY (EÚ) 2016/807
   z 15. marca 2016
   o pozícii, ktorá sa má prijať v mene Európskej únie v Medzinárodnej námornej organizácii (IMO) na 40. zasadnutí Výboru pre uľahčenie, 69. zasadnutí Výboru pre ochranu morského prostredia a 96. zasadnutí Výboru pre námornú bezpečnosť, pokiaľ ide o prijatie zmien Dohovoru o uľahčení medzinárodnej námornej dopravy, prílohy IV k dohovoru MARPOL, predpisov SOLAS II-2/13 a II-2/18, Kódexu pre požiarne bezpečnostné systémy a Kódexu programu rozšírených prehliadok z roku 2011
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2, v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Opatrenia Únie v odvetví námornej dopravy by sa mali zameriavať na zlepšovanie námornej bezpečnosti, ochranu morského prostredia a uľahčovanie medzinárodnej námornej dopravy.

               (2)

               Výbor pre uľahčenie (FAL) Medzinárodnej námornej organizácie (IMO) na svojom 39. zasadnutí schválil zmeny Dohovoru o uľahčení medzinárodnej námornej dopravy z roku 1965 (ďalej len „dohovor FAL“). Očakáva sa, že tieto zmeny sa prijmú počas 40. zasadnutia FAL, ktoré sa bude konať v apríli 2016.

               (3)

               Výbor na ochranu morského prostredia (MEPC) IMO na svojom 68. zasadnutí (MEPC 68) odsúhlasil, že pre časť Baltského mora, ktorá sa má označiť za osobitnú oblasť, sa doručilo vyhovujúce oznámenie v súlade s predpisom 13 prílohy IV k Medzinárodnému dohovoru o zabránení znečisťovaniu z lodí (ďalej len „príloha IV dohovoru MARPOL“). Preto by sa pre danú osobitnú oblasť mohli stanoviť dátumy nadobudnutia účinnosti tohto označenia ustanovené v predpise 11.3 prílohy IV k dohovoru MARPOL. Na svojom 68. zasadnutí MEPC dospel k záveru, že na nadobudnutie účinnosti označenia tejto osobitnej oblasti by boli potrebné zmeny predpisov 1 a 11 prílohy IV k dohovoru MARPOL a že by sa mali navrhnúť zmeny prílohy IV k dohovoru MARPOL v tomto zmysle. Očakáva sa, že MEPC prijme tieto zmeny počas svojho 69. zasadnutia, ktoré sa bude konať v apríli 2016.

               (4)

               Výbor IMO pre námornú bezpečnosť (MSC) na svojom 95. zasadnutí schválil zmeny predpisov SOLAS II-2/13 a II-2/18 Medzinárodného dohovoru o bezpečnosti ľudského života na mori (SOLAS), Medzinárodného kódexu pre požiarne bezpečnostné systémy (kódex FSS) a Kódexu programu rozšírených prehliadok z roku 2011 (kódex ESP z roku 2011). Očakáva sa, že tieto zmeny budú prijaté počas 96. zasadnutia MSC, ktoré sa bude konať v máji 2016.

               (5)

               Cieľom všeobecnej revízie dohovoru FAL je modernizovať jeho ustanovenia s prihliadnutím na vývoj v oblasti prenosu informácií a údajov elektronickými prostriedkami a na koncepciu jednotného kontaktného miesta. Zavádzajú sa ňou konkrétne opatrenia s významom pre Úniu týkajúce sa zapisovania čísla víza do zoznamov cestujúcich, nie však do zoznamov posádky, ako aj práva úradov stanoviť povinnosť elektronického podávania formulárov. V článkoch 5 a 7 smernice Európskeho parlamentu a Rady 2010/65/EÚ (1) sa stanovuje, že ohlasovacie formality lodí plávajúcich do prístavov a z prístavov v členských štátoch sa od 1. júna 2015 budú prijímať len v elektronickom formáte prostredníctvom jednotného kontaktného miesta a že do uvedeného dátumu členské štáty na splnenie ohlasovacích formalít akceptujú formuláre FAL v papierovej podobe. V smernici 2010/65/EÚ sa tiež ustanovuje, že informácie požadované v súlade s právnym aktom Únie sa od 1. júna 2015 poskytujú v elektronickom formáte. Požiadavka podľa potreby zahrnúť číslo víza do zoznamov posádky a cestujúcich vyplýva z bodu 3.1.2 prílohy VI k nariadeniu Európskeho parlamentu a Rady (ES) č. 562/2006 (2).

               (6)

               V článku VIII dohovoru FAL sa od zmluvných strán dohovoru FAL, ktoré nemôžu splniť určitú normu dohovoru FAL, alebo ktoré z osobitných dôvodov považujú za potrebné prijať odlišné dokumentačné požiadavky alebo postupy, vyžaduje, aby takéto odchýlky oznamovali generálnemu tajomníkovi. Niektorými požiadavkami ustanovenými v smernici 2010/65/EÚ a nariadení (ES) č. 562/2006 sa ukladajú prísnejšie povinnosti ako relevantnými pravidlami ustanovenými v dohovore FAL, a preto predstavujú odchýlku v zmysle článku VIII uvedeného dohovoru, ktorá sa musí oznámiť.

               (7)

               Účelom zmien prílohy IV k dohovoru MARPOL je zriadiť právny rámec na vykonávanie dohody dosiahnutej na 68. zasadnutí MEPC o tom, že sa doručili vyhovujúce oznámenia o dostupnosti prístavných zberných zariadení na to, aby ustanovenia o Baltskom mori ako osobitnej oblasti nadobudli účinnosť, a o tom, že je preto možné stanoviť dátumy označenia časti Baltského mora za osobitnú oblasť v súlade s týmito oznámeniami. Článkom 4 smernice Európskeho parlamentu a Rady 2000/59/ES (3) sa zabezpečuje dostupnosť prístavných zberných zariadení, na ktorú sa vzťahuje aj predpis 12a uznesenia IMO MEPC.200(62), pričom cieľom je znížiť vypúšťanie, najmä nepovolené, lodného odpadu a zvyškov nákladu do mora z lodí, ktoré používajú prístavy v Únii.

               (8)

               Zmenou predpisu SOLAS II-2/13 sa zavedú požiadavky na hodnotenie únikových ciest evakuačnou analýzou v ranom štádiu projektovania, pričom tieto požiadavky sa budú vzťahovať na nové osobné lode ro – ro a iné osobné lode prepravujúce viac než 36 cestujúcich. Smernica Európskeho parlamentu a Rady 2009/45/ES (4) sa vzťahuje na osobné lode a vysokorýchlostné osobné plavidlá používané vo vnútroštátnej plavbe. V článku 6 ods. 2 písm. a) bode i) uvedenej smernice sa stanovuje, že nové osobné lode triedy A musia byť úplne v súlade s požiadavkami dohovoru SOLAS 1974 v znení zmien. Smernica 2009/45/ES navyše stanovuje podrobné pravidlá pre únikové cesty na osobných lodiach ro – ro pre lode triedy B, C a D, ako je uvedené v kapitole II časti B odseku 6-1 prílohy I.

               (9)

               Na základe zmien predpisu SOLAS II-2/18 týkajúceho sa pristávacích plôch pre vrtuľníky na nových osobných lodiach ro – ro sa ustanovenia obežníka IMO MSC.1/Circ.1431 z 31. mája 2012 o usmerneniach na schvaľovanie penových hasiacich prístrojov pre vrtuľníkové vybavenia stanú povinné. V predpise 18 časti B kapitole II-2 v prílohe 1 k smernici 2009/45/ES sa ustanovuje, že lode vybavené palubami pre vrtuľníky musia spĺňať požiadavky predpisu SOLAS v znení novely z 1. januára 2003, ktorých zmena sa teraz očakáva.

               (10)

               V revidovanej kapitole 8 kódexu FSS sa stanoví, že sa bude venovať osobitná pozornosť špecifikácii kvality vody poskytnutej výrobcom systému s cieľom predísť vnútornej korózii a vnútornému upchatiu hasiaceho zariadenia. V článku 6 ods. 2 písm. a) bode i) smernice 2009/45/ES sa stanovuje, že nové osobné lode triedy A musia byť úplne v súlade s požiadavkami dohovoru SOLAS z roku 1974 v znení zmien, ktorý obsahuje kódex FSS, pričom kódex sa stal povinným v rámci dohovoru SOLAS na základe uznesenia IMO MSC.99(73). Smernica 2009/45/ES navyše stanovuje podrobné pravidlá pre hasenie požiaru na osobných lodiach triedy B, C a D, ako sa uvádza kapitole II-2 časti A bodoch 4.5 a 4.8 prílohy I.

               (11)

               Nová kapitola 17 kódexu FSS bude obsahovať podrobnejšiu špecifikáciu penových hasiacich zariadení na ochranu vrtuľníkového vybavenia v zmysle požiadaviek kapitoly II-2 dohovoru SOLAS. V článku 6 ods. 2 písm. a) bode i) smernice 2009/45/ES sa stanovuje, že nové osobné lode triedy A majú byť úplne v súlade s požiadavkami dohovoru SOLAS z roku 1974 v znení zmien, ktorý obsahuje kódex FSS, pričom kódex sa stal povinným v rámci dohovoru SOLAS na základe uznesenia IMO MSC.99(73). V smernici 2009/45/ES sa navyše ustanovujú podrobné pravidlá o osobitných požiadavkách na vrtuľníkové vybavenie pre lode triedy B, C a D, ako je uvedené v kapitole II časti B odseku 18 prílohy I.

               (12)

               V rozsahu, v ktorom zmeny predpisu SOLAS II-2/13, predpisu SOLAS II-2/18, revidovanej kapitoly 8 kódexu FSS a novej kapitoly 17 kódexu FSS môžu ovplyvniť ustanovenia smernice 2009/45/ES, pokiaľ ide o osobné lode a vysokorýchlostné osobné plavidlá používané vo vnútroštátnej lodnej doprave, patria uvedené zmeny do výlučnej právomoci Únie.

               (13)

               Cieľom zmien kódexu ESP z roku 2011 je zjednotiť používanie pojmov vzťahujúcich sa na uznané organizácie. Podľa článkov 5 a 6 nariadenia Európskeho parlamentu a Rady (EÚ) č. 530/2012 (5) sa schéma posudzovania stavu (CAS) IMO musí povinne uplatňovať na ropné tankery s jednoduchým trupom staršie než 15 rokov. V programe rozšírených inšpekcií v rámci prehliadok lodí na hromadný náklad a ropných tankerov alebo programe rozšírených prehliadok (ESP) sa podrobne uvádza spôsob vykonávania týchto dôslednejších posúdení. Keďže CAS používa ESP ako nástroj na dosiahnutie svojho cieľa, všetky zmeny prehliadok ESP sú automaticky uplatniteľné prostredníctvom nariadenia (EÚ) č. 530/2012.

               (14)

               Únia nie je členom organizácie IMO ani zmluvnou stranou príslušných dohovorov a kódexov. Preto je nevyhnutné, aby Rada poverila členské štáty, aby vyjadrili pozíciu Únie a vyjadrili súhlas s tým, že budú týmito zmenami viazané v rozsahu, v ktorom tieto zmeny patria do výlučnej právomoci Únie,

         PRIJALA TOTO ROZHODNUTIE:
   Článok 1
   Pozíciou, ktorá sa má prijať v mene Únie na 40. zasadnutí Výboru pre uľahčenie IMO, je schváliť prijatie zmien dohovoru FAL uvedených v dokumente IMO FAL 40/3.
   Článok 2
   Pozíciou, ktorá sa má prijať v mene Únie na 69. zasadnutí Výboru IMO pre ochranu morského prostredia, je schváliť prijatie zmien predpisov 1 a 11 uvedených v prílohe IV k dohovoru MARPOL, ako sa uvádza v prílohe k dokumentu IMO MEPC 69/3/3.
   Článok 3
   Pozíciou, ktorá sa má prijať v mene Únie na 96. zasadnutí Výboru IMO pre námornú bezpečnosť, je schváliť prijatie nasledujúcich zmien k týmto dokumentom:

               —

               zmien predpisu SOLAS II-2/13, uvedených v prílohe 14 k dokumentu IMO MSC 95/22/add.2,

               —

               zmien predpisu SOLAS II-2/18, uvedených v prílohe 2 k dokumentu IMO SSE 2/20,

               —

               zmien kapitoly 8 kódexu FSS, uvedených v bode 1 prílohy 18 k dokumentu IMO 95/22/add.2,

               —

               zmien kapitoly 17 kódexu FSS, uvedených v bode 2 prílohy 18 k dokumentu IMO 95/22/add.2,

               —

               zmien kódexu ESP z roku 2011, uvedených v prílohe 15 k dokumentu IMO 95/22/add.2.

         Článok 4
   1.   Pozície, ktoré sa majú prijať v mene Únie, uvedené v článkoch 1, 2 a 3, vyjadria členské štáty, ktoré sú členmi organizácie IMO, konajúc spoločne v záujme Únie.
   2.   Malé zmeny pozícií uvedených v článkoch 1, 2 a 3 možno dohodnúť bez ďalšieho rozhodnutia Rady.
   Článok 5
   Členské štáty sa týmto v záujme Únie poverujú poskytnúť súhlas s tým, že budú v záujme Únie viazané zmenami uvedenými v článkoch 1, 2 a 3 v rozsahu, v ktorom tieto zmeny patria do výlučnej právomoci Únie.
   Článok 6
   Toto rozhodnutie je určené členským štátom.

      V Bruseli 15. marca 2016

            Za Radu

            predseda

         A.G. KOENDERS

      (1)  Smernica Európskeho parlamentu a Rady 2010/65/EÚ z 20. októbra 2010 o ohlasovacích formalitách lodí plávajúcich do prístavov a/alebo z prístavov členských štátov, ktorou sa zrušuje smernica 2002/6/ES (Ú. v. EÚ L 283, 29.10.2010, s. 1).

      (2)  Nariadenie Európskeho parlamentu a Rady (ES) č. 562/2006 z 15. marca 2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc) (Ú. v. EÚ L 105, 13.4.2006, s. 1).

      (3)  Smernica Európskeho parlamentu a Rady 2000/59/ES z 27. novembra 2000 o prístavných zberných zariadeniach na lodný odpad a zvyšky nákladu (Ú. v. ES L 332, 28.12.2000, s. 81).

      (4)  Smernica Európskeho parlamentu a Rady 2009/45/ES zo 6. mája 2009 o bezpečnostných pravidlách a normách pre osobné lode (Ú. v. EÚ L 163, 25.6.2009, s. 1).

      (5)  Nariadenie Európskeho parlamentu a Rady (EÚ) č. 530/2012 z 13. júna 2012 o urýchlenom zavedení konštrukčných požiadaviek na dvojitý alebo ekvivalentný trup pre ropné tankery s jednoduchým trupom (Ú. v. EÚ L 172, 30.6.2012, s. 3).


title: 2011/2/EÚ: Rozhodnutie Komisie z  5. januára 2011 , ktorým sa ukončuje postup preskúmania týkajúci sa opatrení uložených Brazíliou ovplyvňujúcich dovoz textilných výrobkov

text:
               6.1.2011

               SK

               Úradný vestník Európskej únie

               L 3/7

         ROZHODNUTIE KOMISIE
   z 5. januára 2011,
   ktorým sa ukončuje postup preskúmania týkajúci sa opatrení uložených Brazíliou ovplyvňujúcich dovoz textilných výrobkov
   (2011/2/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 3286/94 z 22. decembra 1994 stanovujúce postupy Spoločenstva v oblasti spoločnej obchodnej politiky s cieľom zaistenia uplatňovania práv Spoločenstva podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácie (1), a najmä na jeho článok 11 ods. 1,
   keďže:
   A.   POZADIE POSTUPU PRESKÚMANIA

               (1)

               Dňa 12. januára 1998 predložila Febeltex (Belgická textilná federácia) podnet podľa článku 4 nariadenia (ES) č. 3286/94.

               (2)

               V podnete sa tvrdilo, že predaju textilných výrobkov Európskeho spoločenstva v Brazílii bránia rozličné prekážky obchodu v zmysle článku 2 ods. 1 nariadenia (ES) č. 3286/94 vrátane systému neautomatického udeľovania dovozných povolení a spôsobu fungovania tohto systému, najmä pokiaľ ide o povinné platby pri dovoze a o minimálne dovozné ceny.

               (3)

               Po porade s poradným výborom stanoveným na základe nariadenia (ES) č. 3286/94 Komisia rozhodla, že existuje dostatok dôkazov na odôvodnenie začatia postupu preskúmania s cieľom zvážiť zahrnuté právne a vecné otázky. Postup preskúmania sa v dôsledku toho začal 27. februára 1998 (2).

         B.   ZISTENIA V RÁMCI POSTUPU PRESKÚMANIA

               (4)

               Záverečnú správu o postupe prešetrovania dostali členské štáty EÚ na zasadnutí poradného výboru 9. novembra 1998.

               (5)

               V tejto správe sa dospelo k záveru, že brazílsky systém neautomatického udeľovania dovozných povolení, ktorý sa uplatňuje s požiadavkou minimálnej ceny, zjavne porušuje:

                           a)

                           články 1, 3 a 5 Dohody WTO o postupoch udeľovania dovozných povolení, keďže: a) tento systém sa neuplatňuje neutrálne; b) nespravuje sa spravodlivým a nestranným spôsobom; c) nevykonávajú sa ním žiadne obmedzenia kompatibilné s pravidlami WTO a nie je teda obmedzený v rozsahu a dĺžke trvania na opatrenie, ktoré sa ním vykonáva, a d) má dodatočný vplyv na dovoz, ktorým sa obmedzuje a narúša obchod. Okrem toho zoznam výrobkov podliehajúcich neautomatickému udeľovaniu povolení nebol zverejnený a žiadosti o povolenia na dovoz na základe minimálnej ceny zostali niekoľko mesiacov bez oficiálnej odpovede;

                           b)

                           články X.1 a X.3 Všeobecnej dohody o clách a obchode (GATT 1994), keďže systém neautomatického udeľovania dovozných povolení nie je zverejnený a nespravuje sa jednotným, objektívnym a primeraným spôsobom;

                           c)

                           článok XI.1 GATT (1994), keďže systém minimálnych cien je obmedzením iným ako clá, dane a iné poplatky vo forme dovozných povolení na dovoz akéhokoľvek výrobku z územia inej zmluvnej strany, bez akéhokoľvek odôvodnenia kompatibilného s pravidlami WTO.

         C.   VÝVOJ PO UKONČENÍ PREŠETROVANIA

               (6)

               Dňa 17. marca 1999 (3) Komisia rozhodla o začatí postupu riešenia sporov v rámci WTO. Konzultácie v rámci WTO sa uskutočnili 19. novembra 1999. Pri tejto príležitosti Brazília odmietla všetky tvrdenia týkajúce sa postupov minimálnej ceny v súvislosti s udeľovaním dovozných povolení a stanovovaním ciel, avšak uznala, že nedodržala niektoré záväzky voči WTO týkajúce sa oznamovania vo vzťahu k systému udeľovania dovozných povolení.

               (7)

               Po týchto konzultáciách prešli brazílske systémy udeľovania dovozných povolení a stanovovania ciel značnými zmenami a prístup výrobného odvetvia Spoločenstva na brazílsky trh s textilnými výrobkami sa zlepšil. Stále však existuje niekoľko aspektov brazílskych systémov udeľovania dovozných povolení a stanovovania ciel, ktoré je potrebné upraviť, aby Brazília v plnej miere dodržiavala záväzky vyplývajúce z príslušných dohôd WTO.

               (8)

               Komisia preto rozhodnutím 2001/429/ES (4) rozhodla o pozastavení uvedeného postupu preskúmania na obdobie 6 mesiacov, pričom sledovala vplyv zmien v brazílskom systéme.

               (9)

               V prvom štvrťroku 2002 sa uskutočnilo niekoľko rozhovorov s brazílskymi orgánmi s cieľom nájsť vzájomne prijateľné riešenie. Európske spoločenstvo a Brazília podpísali 6. novembra 2002 memorandum o porozumení týkajúce sa opatrení v oblasti prístupu na trh s textilnými výrobkami a oblečením, v rámci ktorého sa obe strany dohodli neuplatňovať obmedzenia iné ako clá. V memorande o porozumení sa okrem toho riešil aj problém týkajúci sa stanovovania ciel.

               (10)

               Počas obdobia viac ako siedmich rokov od podpísania tohto memoranda o porozumení neboli Komisii oznámené žiadne konkrétne problémy alebo nové prekážky týkajúce sa prístupu na trh s textilnými výrobkami v Brazílii.

         D.   ZÁVER A ODPORÚČANIA

               (11)

               Vzhľadom na uvedenú analýzu sa usudzuje, že postupom preskúmania sa dosiahla uspokojivá situácia, pokiaľ ide o prekážky uvedené v podnete, ktorý predložila Febeltex. Postup preskúmania by sa preto mal v súlade s článkom 11 ods. 1 nariadenia (ES) č. 3286/94 ukončiť.

               (12)

               Opatrenia stanovené v tomto rozhodnutí boli prekonzultované s poradným výborom,

         PRIJALA TOTO ROZHODNUTIE:
   Článok 1
   Postup preskúmania týkajúci sa opatrení uložených Brazíliou ovplyvňujúcich dovoz textilných výrobkov sa týmto ukončuje.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Bruseli 5. januára 2011

            Za Komisiu

            predseda

         José Manuel BARROSO

      (1)  Ú. v. ES L 349, 31.12.1994, s. 71.

      (2)  Ú. v. ES C 63, 27.2.1998, s. 2.

      (3)  Ú. v. ES L 86, 30.3.1999, s. 22.

      (4)  Ú. v. ES L 153, 8.6.2001, s. 30.